Duisende pannekoeke ter viering van lente | News24
Duisende pannekoeke ter viering van lente
=Hier is van die helpers en bakkers wat volgende week 4 000 pannekoeke gaan bak. Van links is Dolle Geldenhuys (een van die bakkers), Charlotte Vlooh, Adri Stander, Piet Fourie, Akker van den Berg en Ansie Barnard. Foto:HEILIE COMBRINCK
Om 4 000 pannekoeke te bak het jy onder meer sowat 640 eiers en 100kg koekmeel nodig, natuurlik ook al die ander bestanddele in groot hoeveelhede en dan, die belangrikste, ’n hele paar raakvat hande wat wéét hoe om te bak!
Op Despatch gaan die geur van pannekoeke deur die strate rondom NGK Despatch-Suid trek wanneer die gemeente volgende Donderdag, 31 Augustus begin met hulle Pannekoekfees. Op dié dag word daar gebak vir bestellings uit die Baai en op Lentedag, 1 September, word pannekoeke gebak vir bestellings van Despatchers en Uitenhagers. Oor die toonbank verkope is op Vrydag, 1 September vanaf 12:00 tot 18:00. Soos in die verlede is daar verskillende vulsels om van te kies. Vir die souttande is daar hoendermayo of maalvleis en vir die soettande piesang & karamel of tradisionele kaneelsuiker-pannekoeke.
Bestellings vir pannekoeke kan by Catrien geplaas word (041 933 3432) en dit sluit eerskomende Maandag.